stanford-oval/wikipedia huggingface dataset:
โอโดริจิ
แหล่งข้อมูลอื่น

文部省、1946年『くりかへし符号の使ひ方 をどり字法 案 เก็บถาวร 2010-08-07 ที่ เวย์แบ็กแมชชีน』 (ญี่ปุ่น)
อักษรบนเครื่องสำริด วลีที่ปรากฏเครื่องหมายซ้ำอยู่ที่มุมซ้ายล่าง
นิโนจิเต็ง
โอโดริจิที่มีการใช้หลายแบบในงานเขียนเดียวกัน ในภาพมีทั้งโดโนจิเต็ง อิจิโนจิเต็ง และคูโนจิเต็ง
ตัวอย่างการใช้โอโดริจิในภาษาจีนของไต้หวัน
โรคคาวาซากิ

| โรคคาวาซากิ |
| --- | --- |
ชื่ออื่น: Kawasaki syndrome, lymph node syndrome, mucocutaneous lymph node syndrome

ผู้ป่วยเด็กแสดงอาการ "strawberry tongue" ซึ่งพบในโรคคาวาซากิ
สาขาวิชา: กุมารเวช
อาการ: มีไข้ > 5 วัน, ต่อมน้ำเหลืองโต, มีผื่น, เจ็บคอ, ท้องเสีย
ภาวะแทรกซ้อน: หลอดเลือดหัวใจโคโรนารีโป่งพอง
การตั้งต้น: อายุ < 5 ปี
ระยะดำเนินโรค: ≈ 3 สัปดาห์
สาเหตุ: ไม่ทราบ
วิธีวินิจฉัย: ขึ้นอยู่กับอาการ, ตรวจหัวใจด้วยเครื่องสะท้อนเสียงความถี่สูง
โรคอื่นที่คล้ายกัน: ไข้ดำแดง, ข้ออักเสบรูมาตอยด์ในเด็ก, กลุ่มอาการอักเสบหลายระบบในเด็กซึ่งเกี่ยวข้องกับ COVID-19
ยา: แอสไพริน, อิมมูโนโกลบูลิน
ความชุก: 8–124 ต่อ 100,000 ประชากรที่อายุต่ำกว่า 5 ปี
การเสียชีวิต: อัตราการเสียชีวิต 0.2% (โดยมีการรักษา)
โรคคาวาซากิ (ญี่ปุ่น: 川崎病; อังกฤษ: Kawasaki disease) หรือ กลุ่มอาการเยื่อเมือกผิวหนังต่อมน้ำเหลือง (อังกฤษ: Mucocutaneous lymph node syndrome; MCLS, MLNS หรือ MCLNS) เป็นกลุ่มอาการที่ยังไม่ทราบสาเหตุชนิดหนึ่ง ผู้ป่วยมักมีอายุน้อยกว่า 5 ปี และมีอาการเด่นคือมีไข้ โรคนี้เป็นโรคหลอดเลือดอักเสบชนิดหนึ่ง ผู้ป่วยมักมีไข้มากกว่า 5 วัน โดยไข้มักไม่ลดลงหลังกินยาลดไข้ทั่ว ๆ ไป อาการอื่นที่พบได้บ่อยคือมีต่อมน้ำเหลืองที่คอโต ผื่นตามร่างกายและอวัยวะเพศ ตาแดง ปากแดง ฝ่ามือฝ่าเท้าแดง สามสัปดาห์หลังเริ่มมีอาการผิวหนังบริเวณมือและเท้ามักลอก และผู้ป่วยมักมีอาการดีขึ้น ผู้ป่วยบางรายจะมีหลอดเลือดหัวใจโป่งพองตามมาเป็นภาวะแทรกซ้อน
แม้จะยังไม่ทราบสาเหตุจำเพาะ แต่เชื่อกันว่ากลไกการเกิดอาการของโรคนี้มาจากการทำงานผิดปกติของระบบภูมิคุ้มกันที่เกิดขึ้นหลังจากตอบสนองต่อการติดเชื้อบางประเภทในเด็กที่มีพันธุกรรมไวต่อการเกิดโรค โรคนี้ไม่ติดต่อจากคนสู่คน การวินิจฉัยทำได้โดยดูจากอาการและอาการแสดง การตรวจพิเศษอื่น ๆ อาจช่วยสนับสนุนการวินิจฉัยได้ เช่น การตรวจอุลตราซาวนด์หัวใจ การตรวจเลือด เป็นต้น กระบวนการวินิจฉัยจะต้องพิจารณาถึงโรคอื่น ๆ ที่มีลักษณะคล้ายคลึงกันด้วย เช่น ไข้ดำแดง โรคข้ออักเสบในเด็ก เป็นต้น
การรักษาโรคคาวาซากิในระยะแรกจะใช้ยาแอสไพรินขนาดสูงควบคู่กับอิมมูโนโกลบูลิน หากได้ผลผู้ป่วยมักหายจากอาการไข้ภายใน 24 ชั่วโมง และฟื้นตัวเป็นปกติ ในรายที่มีภาวะแทรกซ้อนเกิดกับหลอดเลือดหัวใจจะต้องมีการติดตามรักษาและอาจต้องผ่าตัด หากไม่ได้รับการรักษาผู้ป่วยโรคคาวาซากิจะเกิดหลอดเลือดหัวใจโป่งพองได้ 25% และประมาณ 1% จะเสียชีวิต ในขณะที่หากได้รับการรักษาอย่างเหมาะสมอัตราการเสียชีวิตจะลดเหลือ 0.17% รายที่มีหลอดเลือดหัวใจโป่งพองจะต้องได้รับการตรวจหัวใจต่อเนื่องตลอดชีวิตโดยทีมแพทย์ผู้เชี่ยวชาญ
โรคคาวาซากิถือเป็นโรคหายาก พบได้ประมาณ 8-67 ต่อ 100,000 ประชากรเด็กอายุน้อยกว่า 5 ปี ยกเว้นในประเทศญี่ปุ่นซึ่งพบโรคนี้ประมาณ 124 ต่อ 100,000 ประชากร พบในผู้ชายมากกว่าผู้หญิง โรคนี้ได้รับการบรรยายไว้ครั้งแรกเมื่อ ค.ศ. 1967 โดยนายแพทย์โทมิซากุ คาวาซากิ (ญี่ปุ่น: 川崎 富作; โรมาจิ: Kawasaki Tomisaku) ที่ประเทศญี่ปุ่น
สาเหตุ

ยังไม่ทราบแน่นอนถึงสาเหตุที่แท้จริง แต่มีการระบาดเป็นครั้งคราวในชุมชน ทำให้น่าจะเชื่อว่าเป็นสาเหตุมาจากจุลชีพได้มีการเสนอถึงสาเหตุจากจุลชีพหลายชนิด ที่อาจจะสัมพันธ์กับโรคนี้เช่น ริกเก็ตเซีย (Rickettsia), ไวรัสเอ็ปสไตน์-บาร์, จากไรฝุ่นบ้าน (Dermatophagoides), หัด, หัดเยอรมัน และอื่น ๆ อีก แต่ยังไม่มีหลักฐานใดยืนยันว่าจุลชีพชนิดไหนเป็นสาเหตุของโรคคาวาซากิ แต่เป็นไปได้ที่จะกระตุ้นให้ผู้ป่วยบางคนตอบสนองทางระบบภูมิคุ้มกัน (Immune System) ผิดปกติทำให้เกิดโรค
อาการ

ไข้สูงเฉียบพลันทันทีทันใด สูงเกิน 104 องศาฟาเรนไฮต์ ไข้จะขึ้น ๆ ลง ระยะเวลา 4-14 วัน แต่บางราย อาจถึง 30 วัน
ตาแดงทั้ง 2 ข้าง ไม่มีขี้ตา  (ocular conjunctival injection) เป็นหลังมีไข้ประมาณ 1-2 วัน และเป็นอยู่นานประมาณ 1-2 สัปดาห์
การเปลี่ยนแปลงของริมฝีปากและในช่องปาก ซึ่งอาจพบได้ดังนี้คือ ริมฝีปากแห้ง แดงแตก ลิ้นอาจมีลักษณะหนาขึ้นและออกเป็นสีชมพูคล้ายผลสตรอเบอรี (strawberry tongue) และเยื่อบุในช่องปากแดง
ต่อมน้ำเหลืองที่คอโต โตข้างเดียวเป็นส่วนใหญ่แต่อาจโตหลายต่อมก็ได้ เมื่อกดที่ต่อมไม่มีอาการเจ็บ
มีผื่นที่ลำตัวหน้าแขน ขา ผื่นเป็นปื้น ๆ หลายรูปแบบบางครั้งพบว่ามีผิวหนังแดง และลอกที่บริเวณก้น (perineal) มักเกิดหลังมีไข้ 1-2 วัน และมีได้หลายแบบ และผื่นอยู่นาน 1-2 สัปดาห์
มีการเปลี่ยนแปลงที่ฝ่ามือและฝ่าเท้า โดยจะบวมแดง ไม่เจ็บ หลังจากนั้นจะมีการลอกของผิวหนังบริเวณปลายนิ้วมือ และนิ้วเท้า (ประมาณ 10-20 วันหลังมีไข้) และลามไปที่ฝ่ามือฝ่าเท้าบางรายเล็บอาจหลุดได้ หลังจากนั้นบางราย 1-2 เดือนจะมีรอยขวางที่เล็บ (Beau's line)
อาการแสดงอื่น ๆ ที่อาจเกิดร่วมด้วย ได้แก่ ปวดตามข้อ เยื่อหุ้มสมองอักเสบ กระเพาะปัสสาวะอักเสบแบบไม่ติดเชื้อ ท้องเสีย เป็นต้น
โรคแทรกซ้อน

ถ้าเกิดโรคแทรกซ้อนมาก และรุนแรง อาจทำให้ผู้ป่วยเสียชีวิตได้ (ประมาณร้อยละ 1-2)
ในสัปดาห์แรกมือเท้าบวมและเจ็บ
ในสัปดาห์ที่สอง ผิวหนังลอกที่ปลายนิ้วมือ นิ้วเท้า มีข้ออักเสบมักเป็นทั้ง 2 ข้างพร้อมกัน เป็นได้ทั้งข้อใหญ่ข้อเล็กในระยะแรกอาจจะมีอาเจียน ปวดท้อง อุจจาระร่วง กล้ามเนื้ออักเสบ
นอกจากนี้ยังพบแก้วหูอักเสบ แผลในปาก ไอ เมื่อมีอาการแทรกซ้อนคือ ปอดอักเสบรุนแรง ถึงเยื่อหุ้มสมองอักเสบ เด็กซึม ตับโต ม้ามโต และกระสับกระส่าย ความผิดปกติที่หัวใจพบได้ร้อยละ 10-40 ของเด็กซึ่งเป็นโรคแทรกซ้อนที่สำคัญ ต้องปรึกษาแพทย์ที่รักษาอย่างใกล้ชิด
โรคแทรกซ้อนที่หัวใจ และหลอดเลือดเลี้ยงหัวใจ (coronary artery) ได้แก่
ภาวะหลอดเลือดโป่งพอง (aneurysm) ของหลอดเลือดโคโรนารี และหลอดเลือดแดงใหญ่อื่น ๆ
หลอดเลือดโป่งแตกออก (aneurysmal rupture)
เลือดออกในช่องเยื่อหุ้มหัวใจ (hemopericardium)
โรคหลอดเลือดแดงที่ไปสู่หัวใจตีบ (coronary thrombosis)
กล้ามเนื้อหัวใจอักเสบ (myocarditis)
ภาวะมีสารน้ำในช่องเยื่อหุ้มหัวใจ (pericardial effusion)
ภาวะหัวใจถูกบีบรัด (cardiac tamponade)
หัวใจเต้นผิดจังหวะ (arrhythmia) และโรคลิ้นหัวใจไมตรัลรั่ว (mitral valve disease) การตายในระยะต้นเกิดจากกล้ามเนื้อหัวใจอักเสบ
ความผิดปกติของระบบการนำไฟฟ้าหัวใจ (conducting system) – เป็นส่วนใหญ่
หากเกิดมีอาการมากอาจทำให้เสียชีวิตภายใน สัปดาห์ที่ 2-4 เกิดจาก กล้ามเนื้อหัวใจขาดเลือด (myocardial ischemia), กล้ามเนื้อหัวใจตายเฉียบพลัน (acute myocardial infarction) จากหลอดเลือดโป่งแตกออก หรือลิ่มเลือดอุดตัน (thrombosis) พบประมาณร้อยละ 20-30 ถ้าไม่ได้รับการรักษาโรคแทรกซ้อน ที่หัวใจ และหลอดเลือด ได้แก่ เกิดกล้ามเนื้อหัวใจอักเสบ ลิ้นหัวใจอักเสบ ทำให้ลิ้นหัวใจรั่ว และหลอดเลือดแดงที่ไปเลี้ยงกล้ามเนื้อหัวใจ (coronary artery) อักเสบเกิดเป็นหลอดเลือดแดงโป่งพอง (aneurysm) ซึ่งอาจเกิดที่หลอดเลือดเส้นเดียว ตำแหน่งเดียว หรือเกิดหลายเส้นเลือด และหลายตำแหน่งก็ได้ โดยพบความผิดปกติดังกล่าวได้ในช่วง 10-28 วันของโรค
ในผู้ป่วยที่ไม่พบโรคแทรกซ้อนของหลอดเลือดหัวใจจะมีการหายขาดจากโรค (complete recovery) ในเด็กส่วนใหญ่ที่มีโรคแทรกซ้อนทางหัวใจ มักจะสบายดีไม่มีอาการ จากการรวบรวมในญี่ปุ่นพบว่า 1-2 % ของผู้ป่วยด้วยโรคคาวาซากิ เสียชีวิตจากโรคแทรกซ้อนทางหัวใจซึ่งมักเกิดใน 1-2 เดือน แต่การพยากรณ์โรคในระยะยาวยังไม่ทราบ
โรคแทรกซ้อน > ความสัมพันธ์กับ COVID-19

ตั้งแต่เมษายน พ.ศ. 2563 อาการป่วยในเด็กที่เพิ่มขึ้นซึ่งคล้ายคลึงกับโรคคาวาซากิได้รับการสังเกตพบในสหรัฐอเมริกา และบางประเทศในยุโรป องค์การอนามัยโลกกำลังตรวจสอบความเชื่อมโยงที่เป็นไปได้กับโรค COVID-19 ราชวิทยาลัยกุมารเวชศาสตร์และสุขภาพเด็กแห่งสหราชอาณาจักรได้ออกเอกสารคำแนะนำและได้ตั้งชื่อว่า "กลุ่มอาการอักเสบหลายระบบในเด็ก"
การวินิจฉัย

โรคคาวาซากิวินิจฉัยจากอาการและอาการแสดงทางคลินิกร่วมกับผลตรวจทางห้องปฏิบัติการ ทั้งนี้ยังไม่มีการตรวจทางห้องปฏิบัติการตัวใดตัวหนึ่งที่จำเพาะต่อโรคนี้ การวินิจฉัยโรคนี้ให้ทันเวลาจึงต้องอาซัยการซักประวัติและตรวจร่างกายโดยละเอียด ซึ่งอาจทำได้ยากโดยเฉพาะในช่วงต้นของการดำเนินโรค ผู้ป่วยจำนวนมากไม่ได้รับการวินิจฉัยแม้ไปรับบริการที่สถานพยาบาลมาแล้วหลายแห่ง มีโรคอื่น ๆ อีกหลายโรคที่มีอาการคล้ายกันและเป็นโรคร้ายแรงที่ต้องถูกนำมารวมอยู่ในการวินิจฉัยแยกโรค เช่น ไข้ดำแดง กลุ่มอาการช็อกจากพิษ ข้ออักเสบไม่ทราบสาเหตุในเด็ก และภาวะพิษจากปรอท
อาการตามแบบฉบับในการวินิจฉัยโรคคาวาซากิคือ มีไข้ห้าวันขึ้นไป และมีอาการตามเกณฑ์วินิจฉัยต่อไปนี้อย่างน้อย 4 จาก 5 ข้อ ได้แก่
ริมฝีปากหรือช่องปากแดง หรือริมฝีปากแตก
มีผื่นตามตัว
มือเท้าบวมหรือแดง
ตาแดง
ต่อมน้ำเหลืองที่คอโต ขนาดไม่ต่ำกว่า 15 มิลลิเมตร
มีผู้ป่วยโรคคาวาซากิจำนวนมากโดยเฉพาะที่เป็นเด็กเล็กไม่ได้แสดงอาการครบตามเกณฑ์ในช่วงแรก ปัจจัยผู้เชี่ยวชาญส่วนหนึ่งแนะนำให้เริ่มการรักษาโรคคาวาซากิไปเลยในผู้ป่วยที่มีเกณฑ์วินิจฉัย 3 ข้อ และมีไข้มา 3 วัน โดยเฉพาะในรายที่มีผลตรวจทางห้องปฏิบัติการอื่น ๆ เข้าได้กับโรคคาซากิ นอกจากนี้แล้วยังอาจวินิจฉัยโดยการตรวจเจอหลอดเลือดหัวใจโป่งพองได้อีกทาง
การรักษา

การดูแลรักษาผู้ป่วยโรคคาวาซากิ ควรจะเป็นการดูแลร่วมกันระหว่างกุมารแพทย์ และแพทย์ผู้เชี่ยวชาญทางโรคหัวใจเด็ก พบว่าการบำบัดโดยการฉีดอิมมูโนโกลบูลิน Intravenous gammaglobulin (IVIg) ในขนาดสูงสามารถป้องกันโรคแทรกซ้อนทางหลอดเลือดเลี้ยงหัวใจของผู้ป่วย โดยให้ในขนาด 2 กรัม ต่อน้ำหนักตัว 1 กก. ครั้งเดียว ในกรณีที่ไข้ไม่ลงใน 48 ชั่วโมง สามารถให้ซ้ำได้อีกครั้ง และให้แอสไพริน 80-100 มก./กก.  ในระยะเฉียบพลันของโรค และลดเป็น 5 มก./กก. ต่อวัน อีก 6-8 สัปดาห์
แนวทางการให้การรักษา
แกมมา โกลบูลิน (Gamma globulin) ร่วมกับยากลุ่มซาลิไซเลต (Salicylates)
ยาลดไข้และลดการอักเสบของกล้ามเนื้อหัวใจและผนังหลอดเลือด
ยาป้องกันการเกาะกลุ่มของเกล็ดเลือด เพื่อลดอุบัติการของเส้นเลือดอุดตัน
ให้สารภูมิต้านทาน เพื่อลดอุบัติการณ์การการเกิดการโป่งพองและการอักเสบของหลอดเลือดโคโรนารี
IVIg  (intravenous gammaglobulin) เพื่อป้องกันโรคแทรกซ้อนทางหลอดเลือดหัวใจ โดยจะให้ผลดีมาก ในระยะ 10 วันแรกของโรค (ยามีราคาสูงมาก)
การพยากรณ์โรค

โรคนี้สำหรับผู้ป่วยที่ไม่มีหลอดเลือดแดงโคโรนารีอักเสบจะหายขาดจากโรค พบป่วยเป็นครั้งที่ 2 น้อยมาก เด็กที่ป่วยแล้วพิการหรือเสียชีวิตจะพบในผู้ที่มีความผิดปกติที่หัวใจ เช่น หลอดเลือดโคโรนารีโป่งพอง
การป้องกัน

ดูแลร่างกายให้แข็งแรง โรคนี้หายได้เอง แต่มีภาวะแทรกซ้อนทางระบบหัวใจและหลอดเลือดที่สำคัญ คือ กล้ามเนื้อหัวใจอักเสบ และหลอดเลือดหัวใจโป่งพอง ซึ่งเป็นสาเหตุให้เกิดกล้ามเนื้อหัวใจขาดเลือด หรือกล้ามเนื้อหัวใจตายตั้งแต่อายุน้อย ๆ ได้ การรักษาด้วยยาตั้งแต่ระยะต้น ๆ ของโรค ช่วยลดภาวะแทรกซ้อนได้มาก เด็กที่เป็นโรคคาวาซากิจำเป็นต้องได้รับการติดตาม เพื่อระวังภาวะแทรกซ้อนทางระบบหัวใจและหลอดเลือดต่อเนื่อง ถ้าไม่มีภาวะแทรกซ้อนแล้ว 2-3 เดือนสามารถใช้ชีวิตได้ตามปกติ โดยมีข้อปฏิบัติเพิ่มเติมเพียงการปรับระยะเวลาการให้ยาให้เหมาะสมในแต่ละรายเท่านั้น อย่างไรก็ตามภาวะแทรกซ้อนทางระบบหัวใจและหลอดเลือดเหล่านี้ไม่แสดงอาการให้เห็นจนกว่าจะรุนแรงมากแล้ว จึงจำเป็นอย่างยิ่งที่จะต้องพบกุมารแพทย์โรคหัวใจเป็นระยะ ๆ ตามนัดอย่างต่อเนื่อง และปฏิบัติตามคำแนะนำอย่างเคร่งครัด ซึ่งแตกต่างกันไปในแต่ละกรณี
แหล่งข้อมูลอื่น

โรคคาวาซากิ โดย Gymboree เก็บถาวร 2007-03-14 ที่ เวย์แบ็กแมชชีน
โรคคาวาซากิ โดย ห้องสมุด E-Lit
| --- | --- |
การจำแนกโรค: DICD-10: M30.3 ICD-9-CM: 446.1 OMIM: 611775 MeSH: D009080 DiseasesDB: 7121
ทรัพยากรภายนอก: MedlinePlus: 000989 eMedicine: article/965367 Patient UK: โรคคาวาซากิ Orphanet: 2331
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  ญี่ปุ่น 
อาการแสดงของผู้ป่วยโรคคาวาซากิ
Angiography showing ectatic LAD, with largest aneurysm = 6.5 mm in diameter
โอแอลเอ็ม

| --- | --- |

ประเภท: บริษัทร่วมทุน
อุตสาหกรรม: อนิเมะ
ก่อตั้ง: มิถุนายน ค.ศ. 1994
ผู้ก่อตั้ง: Toshiaki Okuno Shukichi Kanda Shoji Ota คุนิฮิโกะ ยูยามะ Naohito Takahashi ยูริโกะ ชิบะ Nobuyuki Wasaki Takaya Titanium
สำนักงานใหญ่: Setagaya, โตเกียว, ญี่ปุ่น
บุคลากรหลัก: Toshiaki Okuno (CEO)
พนักงาน: 193 (April 2014)
เว็บไซต์: olm.co.jp
โอแอลเอ็ม (ญี่ปุ่น: 株式会社オー・エル・エム, อักษรโรมัน: Kabushiki Gaisha Ō Eru Emu; อังกฤษ: OLM, Inc.) เป็นสตูดิโอแอนิเมชันในประเทศญี่ปุ่น ก่อตั้งขึ้นในเดือนมิถุนายน ค.ศ. 1994
ทีมผลิตอนิเมะ

TEAM KOITABASHI
TEAM WASAKI
TEAM KAMEI
TEAM KATO
TEAM INOUE
TEAM MIYAGAWA
ทีมผลิตอนิเมะ > ทีมผลิตในอดีต

TEAM OTA
TEAM IWASA
TEAM IGUCHI
การผลิต > ทีวีอนิเมะ

เวดดิ้งพีช สาวน้อยผู้พิทักษ์ (1995)
Mojacko (1995–1997)
โปเกมอน (1997–ปัจจุบัน)
Pokémon Origins (2013 TV special, fourth part)
เบอร์เซิร์ก (1997–1998)
Adventures of Mini-Goddess (1998–1999)
To Heart (1999)
Steel Angel Kurumi (1999)
Comic Party (2001)
Figure 17 (2001–2002)
Piano: The Melody of a Young Girl's Heart (2002–2003)
Full-Blast Science Adventure – So That's How It Is (2003–2004)
Godannar (co-production with AIC) (2003–2004)
Croket! (2003–2005)
Monkey Turn (2004)
Agatha Christie's Great Detectives Poirot and Marple (2004–2005)
กายเวอร์ อมนุษย์เกราะชีวะ (2005-2006)
Makai Senki Disgaea (2006)
Utawarerumono (2006)
Ray the Animation (2006)
Super Robot Wars Original Generation: Divine Wars (2006–2007)
Gift: Eternal Rainbow (2006)
ศึกอภินิหารอัญมณีมหาเวทย์ (2007–2008)
นักเตะแข้งสายฟ้า ซีรีส์
นักเตะแข้งสายฟ้า (2008–2011)
นักเตะแข้งสายฟ้า GO (2011–2014)
ทามาก็อตจิ! (2009–2015)
Hanakappa (2010–ปัจจุบัน) (co-production with Xebec)
ดันบอลเซนกิ (2011–2013)
Pac-Man and the Ghostly Adventures (2013–ปัจจุบัน) (CG animated series, co-production with Sprite Animation Studios)
Future Card Buddyfight (2014-ปัจจุบัน) (co-production with Xebec)
โยไควอทช์ (2014-2018)
ออเร็คคา แบทเทิล เกม (2014-2015) (co-production with Xebec)
ดราก้อนคอลเลคชั่น (2014-2015)
ฟิวเจอร์การ์ด บัดดี้ไฟท์ (2014-ปัจจุบัน)
Monster Retsuden Oreca Battle (2014-2015)
Omakase! Miracle Cat-dan (2015-2016)
Pikaia! (2015)
เทพจิ๋วฝึกหัด แก็งป่วนโคโคทามะ (2015-ปัจจุบัน)
เบย์เบลดเบิร์ส (2016-ปัจจุบัน)
BanG Dream! (2017)
Idol x Warrior Miracle Tunes! (2017-2018)
The Snack World (2017-2018)
คุณครูสุดฮา นักเรียนสุดซ่าส์ (2017)
PriPri Chi-chan!! (2017)
Atom: The Beginning (2017)
อินาสึมะอีเลฟเวน อาเรส โนะ เท็นบิง (2018-ปัจจุบัน)
โยไควอทช์ ชาโดว์ไซด์ (2018-ปัจจุบัน)
การผลิต > ภาพยนตร์

Blade of the Phantom Master (co-production with Character Plan) (2004)
แอนิมอลครอสซิงเดอะมูฟวี่ (2006)
Professor Layton and the Eternal Diva (co-production with P.A. Works) (2009)
การผลิต > โอวีเอ

Gunsmith Cats (1995-1996)
Queen Emeraldas (First two OVA's only) (1998)
การผลิต > พิเศษ

Pac's Scary Halloween (2015)
Santa Pac's Merry Berry Day (2015)
การผลิต > เกมส์

Pokémon Black and White 2 Animated Trailer (2012)
แหล่งข้อมูลอื่น

OLM Incorporated เก็บถาวร 2010-04-01 ที่ เวย์แบ็กแมชชีน
เทคเคน X สตรีทไฟเตอร์

| เทคเคน x สตรีทไฟเตอร์ |
| --- | --- |
ภาพประชาสัมพันธ์เกมจากงาน เกมคอม 2010
ผู้พัฒนา: นัมโค
ผู้จัดจำหน่าย: บันไดนัมโคเอนเตอร์เทนเมนต์ 
อำนวยการผลิต: คาสุฮิโร ฮาราดะ
เครื่องเล่น: เพลย์สเตชัน 3, เอกซ์บอกซ์ 360
วางจำหน่าย: ยกเลิก
แนว: เกมต่อสู้
รูปแบบ: วิดีโอเกมผู้เล่นเดี่ยว วิดีโอเกมหลายผู้เล่น 
เทคเคน x สตรีทไฟเตอร์ (ญี่ปุ่น: 鉄拳 X ストリートファイター; อังกฤษ: Tekken X Street Fighter) เป็นเกมต่อสู้ข้ามฝั่งที่ถูกยกเลิก โดยเป็นการโคจรมาพบกันระหว่างเทคเคนกับสตรีทไฟท์เตอร์ในเกมเดียวกันที่สร้างจากรายชื่อทั้งสองซีรีส์
เทคเคน x สตรีทไฟเตอร์ ได้รับการประกาศการจัดทำในช่วงเดือนกรกฎาคม ค.ศ. 2010 ที่งาน 2010 ซานอิเอโก คอมิก-คอน พร้อมกับเกมสตรีทไฟเตอร์ X เทคเคน รูปแบบการเล่นของเทคเคน x สตรีทไฟเตอร์ จะเป็นระบบเกมต่อสู้สามมิติจากระบบภาพแบบเดียวกันกับเกม เทคเคน ซึ่งเกมดังกล่าวมีความต่างจากเทคเคน x สตรีทไฟเตอร์ และสตรีทไฟเตอร์ x เทคเคน โดยจะเป็นในรูปของวิธีการเล่นแบบเกมสองมิติและเชื่อมรูปแบบภาพในสไตล์ของสตรีทไฟเตอร์ IV โดยชื่อของเกมชุดนี้อาจมีการเปลี่ยนแปลงเมื่อจัดจำหน่ายในปีค.ศ. 2012 ในระบบเอกซ์บอกซ์ 360 และเพลย์สเตชัน 3
เกมต่อสู้ข้ามฝั่งของนัมโค ยังคงอยู่ในระยะแรกของการพัฒนา ซึ่งยังไม่มีภาพหรือวิดีโอจัดแสดงในงาน 2010 ซานอิเอโก คอมิก-คอน
คาสุฮิโร่ ฮาราดะ ได้เปิดเผยแนวคิดของเกมดังกล่าวในงานเกมส์คอม 2010 เช่นภาพต้นแบบของริว โดยให้สวมชุดแบบพอล ฟีนิกซ์ ซึ่งเขาได้กล่าวว่าทีมงานยังคงดำเนินการพัฒนาด้านรายละเอียดรวมทั้งการจัดแสงให้สมบูรณ์ยิ่งขึ้น
การพัฒนาตัวเกมหยุดลงใน ค.ศ. 2016 หลังจากที่บันไดนัมโคระงับการพัฒนาเกม และในเดือนมิถุนายน ค.ศ. 2021 ฮาราดะได้ย้ำว่า "ตอนนี้ยังไม่มีใครรู้แน่ชัด" นอกจากนี้ ยังกล่าวอีกว่าตัวเกมนั้นเสร็จสมบูรณ์ประมาณ 30 เปอร์เซ็นต์เมื่อการพัฒนาหยุดลงใน ค.ศ. 2016 และแอนิเมชันบางส่วนที่พวกเขาสร้างขึ้นสำหรับเกมได้ถูกนำกลับมาใช้ใหม่สำหรับอากูมะ
ในเกมเทคเคน 7
ดูเพิ่ม

สตรีทไฟเตอร์ X เทคเคน
แหล่งข้อมูลอื่น

ข่าวการจัดสร้างเกม (อังกฤษ)
| ด ค กเทคเคน |
| --- | --- |
ภาคหลัก:  เทคเคน  2  3  4  5 ดาร์กเรซูเรคชัน  6  7  8 
แท็กทัวร์นาเมนท์:  แท็กทัวร์นาเมนท์  แท็กทัวร์นาเมนท์ 2 
ภาคเสริม:  การ์ดแชลเลนจ์  แอดวานซ์  เดธ บาย ดีกรีส์  รีโซลูต  สตรีทไฟเตอร์ X เทคเคน  เทคเคน X สตรีทไฟท์เตอร์ (ถูกยกเลิก)  โปเก็น ทัวร์นาเมนต์  โมบายล์ 
ภาพยนตร์, อนิเมชัน:  เทคเคน  เทคเคน: บลัดเวนเจนซ์  Tekken: ศึกสายเลือด 
ตัวละคร:  จินปาจิ มิชิมะ  คาซึมิ มิชิมะ/เดวิล คาซึมิ  เฮย์ฮาจิ มิชิมะ  คาซึยะ มิชิมะ/เดวิล  จุน คาซามะ/อันโนวน์  จิน คาซามะ/เดวิล จิน/แองเจิล จิน  อาสึกะ คาซามะ  อาร์เมอร์คิง/อาร์เมอร์คิง II  คิง/คิง II  แจ็ค  นีนา วิลเลี่ยมส์  แอนนา วิลเลี่ยมส์  สตีฟ ฟอกซ์  โยชิมิตสึ  คุนิมิตสึ/คุนิมิตสึ II  พอล ฟีนิกซ์  มาร์แชล ลอว์  ฟอเรสท์ ลอว์  ลี เชาลัน/ไวโอเลต  หวัง จินเร  มิเชลล์ ชาง  จูเลีย ชาง/เจย์ซี  กันริว  บรูซ เออร์วิน  เหลย อู่หลง  เบ็ค โต ซัน  ฮวาราง  หลิง เสี่ยวหยู  แพนด้า  คุมะ  อเล็กซ์  โรเจอร์  โรเจอร์ จูเนียร์  แองเจิล  ออการ์  ทรู ออการ์  ก๊อง  คอมบ็อท  โมคุจิน/เท็ตสึจิน  ไบรอัน ฟิวรี่  ไทเกอร์ แจ็คสัน  เอ็ดดี กอร์โด  คริสตี มอนเตโร  มิฮารุ ฮิราโนะ  เรเวน  เคร็ก มาร์ดัค  ฝง เวย  ลิลี่ โรชฟอร์ต  เซอร์เกย์ ดรากูนอฟ  ลีโอ  ซาฟีน่า  มิเกล คาบาเยโร่ โรโฮ  บ็อบ  แนนซี่ MI847J  อาซาเซล  ลาร์ส อเล็กซานเดอร์สัน  อลิซา บอสโคโนวิช  คลาวดิโอ เซราฟีโน  โจซี ริซาล  ลัคกี้ โคลอี  คาตารินา อัลเวส  วิกเตอร์ เชฟวาลิเยร์  เรนะ/เดวิล เรนะ  อาซูเซนา  โกคิ  กีส ฮาวเวิร์ด  น็อคทิส ลูซิส เคลัม  นีแกน 
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์
อันเดอร์คัฟเวอร์คอปส์

| อันเดอร์คัฟเวอร์คอปส์ |
| --- | --- |
ใบปลิวเวอร์ชันอาร์เคดของญี่ปุ่น
ผู้พัฒนา: ไอเรม
ผู้จัดจำหน่าย: ไอเรม
กำกับ: มีเฮอร์
ออกแบบ: อากิโอะ ซูซูมุ โคโซ โนบุ อูมะ, นาเบะ, คาตานะ, มิจิโร, ไนโตร 49 (ซูเปอร์แฟมิคอม)
โปรแกรมเมอร์: เทโรลิง เดนเจอร์ นาโอะ คัง จัง, เกต เอดอลลาร์, อิกะ‑บี, เก็นตะ 800เคจี (ซูเปอร์แฟมิคอม)
แต่งเพลง: ทากูชิ ฮิยามูตะ
เครื่องเล่น: อาร์เคด   ซูเปอร์แฟมิคอม
วางจำหน่าย: อาร์เคด: ญี่ปุ่น: กรกฎาคม ค.ศ. 1992 ซูเปอร์แฟมิคอม: ญี่ปุ่น: 3 มีนาคม ค.ศ. 1995
แนว: บีตเอ็มอัป
รูปแบบ: ผู้เล่นเดี่ยว   หลายผู้เล่น (ผู้เล่นสูงสุดสามคน)
ระบบอาร์เคด: ฮาร์ดแวร์ระบบไอเรม เอ็ม-92
อันเดอร์คัฟเวอร์คอปส์ (ญี่ปุ่น: アンダーカバーコップス; อังกฤษ: Undercover Cops) เป็นวิดีโอเกมบีตเอ็มอัปรูปแบบอาร์เดคที่พัฒนาและเผยแพร่โดยไอเรม ซึ่งเดิมทีสำหรับอาร์เคดใน ค.ศ. 1992 โดยเป็นความพยายามครั้งแรกของไอเรมในแนวบีตเอ็มอัปสมัยใหม่ที่ได้สถาปนาโดยกังฟูมาสเตอร์ของเดทาอีสต์ ผู้เล่นควบคุม "ผู้ปัดกวาดเมือง" ซึ่งเป็นกลุ่มตำรวจที่ต่อสู้กับความชั่วด้วยการปราบปรามวายร้ายที่นครนิวยอร์กใน ค.ศ. 2043
รูปแบบการเล่น

วิดีโอเกมนี้มีความโดดเด่นในเรื่องฉากหลังที่มีรายละเอียดและและสภาพแวดล้อมแห่งอนาคตที่สกปรก ในช่วงเวลานั้น มันค่อนข้างเต็มไปด้วยเลือด มีโครงกระดูกที่ถูกจิกกัดอยู่ท่ามกลางพื้นที่รกร้างในเมือง และบังคับให้ผู้เล่นเสียชีวิตโดยการถูกบดขยี้โดยเครื่องอัดขยะระหว่างการต่อสู้บอสครั้งแรก ในขณะที่รูปแบบการเล่นได้รับแรงบันดาลใจจากไฟนอลไฟต์ โดยศัตรูบางรายมีเอกลักษณ์เฉพาะตัว นอกจากมนุษย์วายร้ายทั่วไปแล้ว ผู้เล่นยังต่อสู้กับสัตว์ประหลาดตัวตุ่น และสิ่งมีชีวิตกลายพันธุ์ด้วยเจ็ตแพ็ก และใบมีดสำหรับมือ ผู้เล่นไม่สามารถใช้อาวุธของศัตรูได้ แต่ในด่านจะมีวัตถุที่สามารถหยิบขึ้นมาใช้แทนได้ เช่น ถังน้ำมันที่ไหม้, คานเหล็ก, เสาคอนกรีตยาวที่กระทบกระแทก, กล่องระเบิดมือ และปลา เหล่าตัวละครกินหนู, กบ, นก และหอยทากเพื่อฟื้นฟูสุขภาพ (หลายคนในสังคมญี่ปุ่นกินสิ่งเหล่านี้เพื่อคุณค่าทางโภชนาการ[ต้องการอ้างอิง] และยังแสดงถึงอารมณ์ขันของทีมพัฒนาในภายหลังในซีรีส์เมทัลสลัก)
เวอร์ชันอาร์เคดของญี่ปุ่นนั้นแตกต่างจากเวอร์ชันสากลหลายประการ ตัวละครมีท่าเคลื่อนไหวจำนวนมากที่ไม่เคยพบในเวอร์ชันสากล รวมถึงการโจมตีแบบพุ่ง + กระโดด, การทุ่มสองแบบที่แตกต่างกัน และการโจมตีพิเศษที่ทรงพลังทางอากาศ ส่วนฉากหลังและกราฟิกก็แตกต่างกัน โดยเฉพาะอย่างยิ่งในช่วงเริ่มของด่านสองและสิ้นสุดของด่านสาม เสียงดนตรีในเวอร์ชันภาษาญี่ปุ่นมีความรู้สึกแบบอิเล็กทรอนิกส์และมีตัวอย่างเสียงพูดมากกว่า ศัตรูบางคนพกขวดปากฉลาม, มีด และขวานที่หัก (ในเวอร์ชันสากล สิ่งเหล่านี้จะถูกแทนที่ด้วยไม้กระดานและไม้กระบอง) ขณะที่อมนุษย์ตัวตุ่นนั้นอ่อนแอกว่า โดยโจมตีเพียงครั้งเดียวก็ฆ่าได้ ส่วนการโจมตีแบบกระโดดของผู้เล่นสร้างความเสียหายได้น้อยลง แต่ระยะการโจมตีที่กว้างขึ้นทำให้พวกเขาใช้งานได้หลากหลายมากขึ้น
รูปลักษณ์และการทำงานของรถตำรวจในฉากจบของอันเดอร์คัฟเวอร์คอปส์นั้นคล้ายคลึงกับรูปลักษณ์และการทำงานของรถถังจากมูนพาโทรล ซึ่งเป็นเกมอาร์เคดอีกเกมหนึ่งของโดยบริษัทไอเรม ส่วนบอสจากด่านที่ 1 ของเกมอาร์-ไทป์ ภาคแรก ที่ผลิตโดยบริษัทไอเรมเช่นกัน สามารถเห็นได้บนหน้าจอโทรทัศน์สีแดงบางเครื่อง และต่อมา ได้มีการโฆษณาอันเดอร์คัฟเวอร์คอปส์บนเรือเหาะที่เห็นได้ในใบปลิวอาร์เคดเกมบีตเอ็มอัปอื่นของบริษัทไอเรมอย่างนินจาเบสบอลแบตแมน
ตัวละคร

ตัวละครที่เล่นได้ ได้แก่:
ซัง ทากาฮาระ (Zan Takahara; ザン・タカハラ) (รู้จักในเวอร์ชันสหรัฐในชื่อโกลด) - อดีตปรมาจารย์คาราเต้ชาวญี่ปุ่นที่ดูสกปรก ซึ่งถูกสั่งห้ามไม่ให้เข้าร่วมการแข่งอย่างเป็นทางการหลังจากสังหารชายคนหนึ่งเพื่อป้องกันตัวเอง เขาเป็นตัวละครที่มีความสามารถหลายด้าน และในทางปฏิบัติคล้ายกับโรซา นอกจากนี้ เขายังมีความสามารถในการยิงลูกไฟหลายลูก
แมต เกเบิลส์ (Matt Gables; マット・ゲーブルズ) (รู้จักในเวอร์ชันสหรัฐในชื่อบับบา) - อดีตผู้เล่นกริดไอเอิร์นฟุตบอลที่หันหลังให้กับผู้กวาดเมืองหลังจากถูกส่งไปที่ระดับต่ำสุดโดยข้อกล่าวหาเท็จในการฆาตกรรม เขาเป็นตัวละครที่ทรงพลังที่สุดแต่เชื่องช้าที่สุด นอกจากนี้ เขาสามารถดำดิ่งลงสู่พื้นดินได้เมื่อเขาใช้การโจมตีทางอากาศ
โรซา เฟลมอนด์ (Rosa Felmonde; ローザ・フェルモンド) (รู้จักในเวอร์ชันสหรัฐในชื่อเฟลม) - หญิงผมบลอนด์ชาวอังกฤษผู้แข็งแกร่งที่ทำโทษอาชญากรแบบศาลเตี้ย ซึ่งโธมัส คนรักของเธอได้ถูกฆ่าโดยพวกวายร้าย เธอเป็นตัวละครที่เร็วและเล่นง่ายที่สุด ทำให้เธอเหมาะสำหรับผู้เริ่มต้น เธอสามารถส่งคลื่นพลังงานรอบ ๆ ตัวได้หากถูกศัตรูล้อมรอบ
บอส ได้แก่:
ปากส์ (Parcs; パークス) (รู้จักในสหรัฐในชื่อคิวบอล) - ไซบอร์กที่มีรูปร่างคล้ายเทอร์มิเนเตอร์ มันเป็นบอสตัวเดียวที่สามารถเอาชนะได้ด้วยสองวิธี ได้แก่: วิธีปกติ หรือทำให้มันถูกบดขยี้ในเครื่องอัดขยะ (อย่างไรก็ตาม ผู้เล่นต้องระวังระหว่างการต่อสู้กับบอสนี้ เพราะสิ่งนี้อาจเกิดขึ้นกับตัวละครของพวกเขาได้เช่นกัน)
แฟรนโซวอส์ (Fransowors; フランソワーズ) (รู้จักในสหรัฐในชื่อแฟตโซ) - จอมวายร้ายที่อ้วนท้วนและถือค้อนทุบ เธอเรียกศัตรูออกมาเล็กน้อยและร้องไห้เมื่อถูกโจมตี รวมถึงร้องไห้โฮมากขึ้นเมื่อแถบพลังชีวิตของเธอเหลือครึ่งเดียว
โมกูราเลียน เบตา (Moguralian β (Beta); モグラリアンβ（ベータ）) (รู้จักในสหรัฐในชื่อกันพันเชอร์) - ผู้นำติดอาวุธหนักของสัตว์ประหลาดตัวตุ่นที่เปล่งวลีภาษาญี่ปุ่นง่าย ๆ เขามีอาวุธปืนกลและวัตถุระเบิด
การตอบรับ

ในประเทศญี่ปุ่น เกมแมชชีนฉบับวันที่ 15 สิงหาคม ค.ศ. 1992 ได้ระบุว่าอันเดอร์คัฟเวอร์คอปส์เป็นหน่วยอาร์เคดบนโต๊ะที่ประสบความสำเร็จมากที่สุดอันดับหกของปี ส่วนรีเพลย์ยังรายงานว่าเกมนี้เป็นเกมอาร์เคดที่ได้รับความนิยมสูงสุดอันดับสิบในเวลานั้น
สิ่งสืบทอด

| --- | --- |
อันเดอร์คัฟเวอร์คอปส์
มังงะ
สำนักพิมพ์: ชิงเซชะ
นิตยสาร: เกเมสต์คอมิกส์
ตีพิมพ์: 30 สิงหาคม ค.ศ. 1993 – 10 กุมภาพันธ์ ค.ศ. 1995
จำนวนเล่ม: 2 เล่ม
เนื่องจากประสบความสำเร็จเพียงเล็กน้อยในประเทศญี่ปุ่น อันเดอร์คัฟเวอร์คอปส์ยังมีมังงะของตัวเองโดยไวตะ อูซิงะ ซึ่งได้รับการตีพิมพ์ในซีรีส์ของเกเมสต์คอมิกส์โดยชิงเซชะใน ค.ศ. 1993 เกมดังกล่าวตามมาด้วยภาคแยกของเกมบอยในชื่ออันเดอร์คัฟเวอร์คอปส์: ฮาไกชินการูมา และมีการแปลที่แม่นยำยิ่งขึ้นเรียกว่าอันเดอร์คัฟเวอร์คอปส์แอลฟา (アンダーカバーコップスα) ซึ่งยังคงรายละเอียดของเวอร์ชันอาร์เคดดั้งเดิมไว้
ไม่กี่ปีต่อมาหลังจากการเปิดตัว ทีมงานจำนวนมาก (ศิลปิน, โปรแกรมเมอร์, นักแต่งเพลง, นักออกแบบ ฯลฯ) ที่สร้างอันเดอร์คัฟเวอร์คอปส์ ได้ก่อตั้งบริษัทนัซกาคอร์ปอเรชัน ซึ่งเป็นผู้สร้างซีรีส์เกมเมทัลสลัก ทีมงานดังกล่าวยังได้ทำงานในซีรีส์แฮมเมอริน' แฮร์รี, ซูพีเรียร์โซลเจอส์, อินเดอะฮันต์ และกันฟอร์ซ 2
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่   และอาจไม่ใช่การแก้ไขล่าสุด (วิธีใช้เสียง)
อันเดอร์คัฟเวอร์คอปส์ ที่ Killer List of Videogames
Undercover Cops ที่ MobyGames
Undercover Cops at arcade-history
ภาพหน้าจอเวอร์ชันอาร์เคด
noicon
บทความเสียงวิกิพีเดีย
ไอน์แฮนเดอร์

| Einhänder |
| --- | --- |
หน้าปกเกมเวอร์ชันญี่ปุ่น
ผู้พัฒนา: บริษัทสแควร์
ผู้จัดจำหน่าย: 
แต่งเพลง: Kenichiro Fukui
เครื่องเล่น: PlayStation, PlayStation Network
แนว: ชูตเอ็มอัป 
รูปแบบ: Single-player
ไอน์แฮนเดอร์ (ญี่ปุ่น: アインハンダー; เยอรมัน: Einhänder) เป็นวิดีโอเกมยานยิงแบบมุมมองด้านข้าง ที่ถูกพัฒนาขึ้นโดยบริษัทสแควร์ สำหรับเล่นบนเครื่องเพลย์สเตชัน เกมไอน์แฮนเดอร์ ถูกวางจำหน่ายครั้งแรกที่ประเทศญี่ปุ่นเมื่อวันที่ 20 พฤศจิกายน พ.ศ. 2540 และที่สหรัฐอเมริกาเมื่อวันที่ 30 เมษายน ปี 2541
คำว่า "ไอน์แฮนเดอร์" เป็นภาษาเยอรมันหมายถึง มือเดียว ซึ่งโดยปกติจะหมายถึงดาบ แต่ในเกมนี้มีที่มาจากแขนกลของยานรบที่ผู้เล่นบังคับ